15 Desember: Moenie dink God moet agter jou aanstap nie. – Jan van der Watt - www.bybelkennis.co.za
by Mitch Kalp · Published 15/12/2017 · Updated 28/11/2017
Judas 1:1-11 (1:5-9)
Mense is vandag al hoe meer geneig om vir God voor te skryf hoe Hy moet wees, anders wil hulle Hom nie meer dien nie! God moet alleen die liefdevolle, genadige God wees wat ons in sy sagte hande toevou. Ja, Hy moet die Een wees wat nooit kwaad word as ons foute maak of verkeerd lewe nie. Ons hoef nie altyd te doen wat Hy sê nie, maar as ons Hom nodig het, moet Hy dáár wees.
Natuurlik is God die God van onbeperkte liefde en genade. Natuurlik vat Hy ons soos ons is. Maar dit is nie al nie.
God het ook ŉ ander sy – ŉ sy van oordeel en straf (Jud 1:5-7). God kan ook hartseer en teleurgesteld raak. God straf nie omdat dit vir Hom lekker is nie. Maar die lewende God stap nie soos ŉ hondjie aan ŉ leibandjie agter ons aan nie. Dit is nie Hy wat ons moet volg nie, maar ons wat Hom moet volg. Hy moet nie agter ons aanstap nie, maar ons moet agter Hom aanstap. As ons nie wil nie, stap Hy alleen verder. Dan bly ons alleen agter, sonder God. En dit is wat die Bybel straf noem. Om sonder God te wees.
Moet nooit van God Iemand maak wat agter jou moet aanstap nie. Miskien kom jy dan te laat agter: jy stap alleen!
by Mitch Kalp · Published 30/03/2017 · Last modified 01/03/2017
by Mitch Kalp · Published 14/06/2017 · Last modified 15/06/2017
Laaste 30 Dae: 10,583
Laaste 365 Dae: 267,377